組合語言係一種稍為高級啲嘅程式語言，會用一啲羅馬字母嚟表示佢哋啲指令俾個用家睇，而唔係直接用啲指令嘅數值，呢點令到佢哋對一般人嚟講易用好多。舉個例，喺zilogz80嘅處理器嗰度，「00000101」呢段機械碼會令到粒cpu將b處理器暫存器入面嗰個數值下降1，而呢段碼用組合語言寫嘅話會係「decb」－當中見到「dec」呢三個羅馬字母，代表咗英文字「decrement」，呢個字嘅意思係「令某啲嘢數值下降」噉解。